text:
Gubat ti Tallopulo a Tawen
Ti Gubat ti Tallopulo a Tawen (1618–1648) ket maysa idi a serie ti gubgubat a nagnangru a linabanan idiay Tengnga a Europa, a nakairamanan dagiti kaaduan apagilian iti Europa.[12] Daytoy ket maysa kadagiti kapautan ken nakadadael a suppiatan iti Europeano a pakasaritaan, ken ti maysa a kapautan a nagtultuloy a gubgubat iti moderno a pakasaritaan.
Dagiti puonan ti suppiat ken dagiti gandat dagiti nakibingbinglay ket narikut dagitoy, ken awan ti agmaymaysa a puonan a husto a mangipalawag ti kangrunaan a panggep para iti panagilablaban. Iti rugina, daytoy ket kaaduan a labanan a kas maysa a relihioso a gubat a nagbaetan dagiti Protestante ken Katoliko idiay Nasantuan a Romani nga Imperio, nupay dagiti suppiatan a maipanggep ti kaunegan a politika ken ti panakatimbeng ti bileg iti kaunegan ti imperio ket adda ti naisangsangayan a paepelna ti daytoy a suppiat. Iti panakaininut, daytoy ket dimmakkel iti sapasap a suppiat a kaaduan a naikaramanan dagiti nalatak a bileg iti dayta a panawen.[13][14] Iti dayto a sapasap a paset ti gubat ket bimmasbassit a nagbalbalin a kapanggepan ti relihion ken immaddu a panagtultuloy ti Bourbon–Habsburg a suppiatan para iti panagituray ti Europeano a politika, a nagiturong daytoy ti immadadu a pannakakigubatan anagbaetan ti Pransia ken ti Habsburg a kabilegan.[15]
Dagiti nagibasaran[urnosen | urnosen ti taudan]
- ^ George Ripley, Charles Anderson Dana, Ti Amerikano a Cyclopaedia, New York, 1874, p. 250, "...ti wagayway iti Pransia ket puraw, a nawrisan ti nabalitokan a fleur de lis...". *[1] Ti kasisisgud a Wagayway ti Pransia ket nawarisan iti fleurs-de-lis. *[2]: ti kuna ti bangir ti daytoy a plata ket: "Le pavillon royal était véritablement le drapeau national au dix-huitième siecle...Vue du chateau d'arrière d'un vaisseau de guerre de haut rang portant le pavillon royal (blanc, avec les armes de France)." "Flag". Encyclopædia Britannica (Maika-11 nga ed.). 1911.: "Ti oriflamme ken ti Chape de St Martin ket nasarunuan idi gibus ti maika-16 a siglo, idi ni Enrique III., ti kinaudi ti kamara iti Valois, ket nabalangatan, babaen ti puraw a wagayway a nawariwasan iti fleurs-de-lis. Daytoy ket nakukatan met ti nadayegan a manarisan ti tallo." Ti Pransia ket simrek iti gubat idi 1635.
- ^ a b 1625–1629. Kimmaddua kadagiti Katoliko a Kabilegan 1643–1645.
- ^ Nakigubat iti Espana 1625–30 (ken Pransia 1627–29).
- ^ "a nakikadua iti buyot ni Gabriel Bethlen idi 1620." Ágnes Várkonyi: Pnawen dagiti Reporma, Magyar Könyvklub a nagipabpablaak, 1999. ISBN 963-547-070-3
- ^ "Flag". Encyclopædia Britannica (Maika-11 nga ed.). 1911.: "Ti Austriano a wagayway ket adda, iti duyaw a pagyanan, ti nangisit nga adda ti dua nga ulona nga agila, iti barokongna ken dagiti payak ket adda ti naipadakkel a kalasag a mangipakpakita dagiti probinsia ti imperio. Ti wagayway ket nabeddengan ti palikmutna, nabeddengan daytoy kadagiti agpapada ti igidna a trianggulo a ti murdongda ket nagsisinnublat nga umeneg ken agaparuar, dagiti murdong nga agturturong ti uneg ket nagsisinnublat a duyaw ken puraw, dagiti dadduma ket nagsisinnublatda nga eskarlata ken nangisist ." Ken ti pay, Whitney Smith, Dagiti Wagayway dagaitimasakbayan apanawen ken ti ballasiw ti lubong, McGraw-Hill, England, 1975 ISBN 0-07-059093-1, pp.114 – 119, "Ti imperial a wagayway ket nabalitokan a duyaw a pessat..a mangipakpakita ti nangisit nga agila...Ti dua tu ulona nga agila ket kinamaudianan nga inpabangon babaen ni Sigismund a kas maysa a rehente...".
- ^ Ervin Liptai: Milisia aPakasaritaan iti Hungria, Zrínyi Military Publisher, 1985. ISBN 9633263379
- ^ Hussar (Huszár) hu.wikipedia
- ^ Helmolt, Hans Ferdinand (1903). Ti Pakasaritaan ti Lubong: Lumaud nga Europa aginggana ti 1800. W. Heinemann. p. 573. ISBN 0-217-96566-0.
- ^ dagiti buyot ni Gabriel Bethlen nga adda ti bilang a 5,000 a Hungaro ken 1,000 nga Aleman amersenario, nga adda dagiti kontra-Habsburg Hungaro a rebelde a dumagup dagitoy ti agarup a 35,000 a tattao. László Markó: Dagiti Nalatak a Pammadayaw ti Hungaro nga Estado (Ti Magyar Állam Foméltóságai), Magyar Könyvklub 2000. ISBN 963-547-085-1
- ^ László Markó: Dagiti Nalatak a Pammadayaw ti Hungaro nga Estado (Ti Magyar Állam Foméltóságai), Magyar Könyvklub 2000. ISBN 963-547-085-1
- ^ Norman Davies, Europa, p.568
- ^ "Gubat ti Tallopulo a Tawen — Infoplease.com". www.infoplease.com. Naala idi 2008-05-24.
- ^ "Gubat ti Tallopulo a Tawenr". Western New England College. Naala idi 24 Mayo 2008.[natay a silpo]
- ^ "::Gubat ti Tallopulo a Tawen 1621 to 1626:". historylearningsite.co.uk. Naala idi 22 Mayo 2008.
- ^ "Gubat ti Tallopulo a Tawen". Encyclopædia Britannica. Naala idi 24 Mayo 2008.


c: text/html

text:
Sasao a Selaru
Ti sasao a Selaru ket dagiti paris ti sasao nga Austronesio (heograpiko a sasao a Tengnga–Akindaya a Malayo-Polinesio) a naisasao idiay Is-isla Tanimbar ti Indonesia. Dagitoy ket saanda nga asideg nga agkabagian, agpadada laeng iti leksiko iti 56% (Ethnologue).
Dagiti nagibasaran[urnosen | urnosen ti taudan]
- ^ Hammarström, Harald; Forkel, Robert; Haspelmath, Martin; Bank, Sebastian, dagiti ed. (2016). "Akin-abagatan nga Abagatan a daya a Maluku". Glottolog 2.7. Jena: Instituto para iti Ebolusionario nga Antropolohia ni Max Planck.

robotstxt: allowed

filter: keep


text:
Anya ti panagkita ti Cristiano iti panangpapatay iti bagi? Anya ti kunkunaen ti Biblia maipapan iti panangpapatay iti bagi?
Saludsod: Anya ti panagkita ti Cristiano iti panangpapatay iti bagi? Anya ti kunkunaen ti Biblia maipapan iti panangpapatay iti bagi?
Sungbat: Kinuna iti Biblia, No ti maysa a tao ket patayenna ti bagina saan nga daytoy ti mangituding no makastrek isuna idiay langit wenno saan. No ti maysa a saan nga namati ket patayenna ti bagina, awan ti inaramidna no diket pabiiten ti ipapanna idiay impiyerno. Nupay kasta, ti tao a pinatayna ti bagina ket mapan idiay impiyerno saan a gapu ta pinatayna ti bagina no diket ti saanna a panangikaskaso iti pannakaisalakan nga ipapaay ni Cristo. Kinuna ti Biblia ti uppat nga naisalumina nga tattao nga pinatayda ti bagida: Saul (1 Samuel 31:4), Ahitofel (2 Samuel 17:23), Zimri (1 Ar-Ari 16:18), ken Judas (Mateo 27:5). Tunggal maysa kadakuada ket dakes, tignay-demonio, ken managbasol. Ut-utuben ti Biblia ti panangpapatay iti bagi nga kapada ti panangpatay ti tao (murder) – gapu ta daytoy ket panangpatay iti bukod a bagi. Ti Dios laeng ti rumbeng nga mangikeddeng no kaano ken kasano a matay ti maysa a tao. No alaem daydiay a keddeng ken ikabilmo iti bukodmo nga ima, kinuna iti Biblia, daytoy ket maysa a pananglais iti Dios.
Anya kadi ti kunkunaen ti Biblia iti maysa a Cristiano nga pinatayna ti bukodna a bagi? Saanak a mamati no ti maysa a Cristiano ket patayenna ti bukodna a bagi ket mapukaw ti pannakaisalakanna ken mapan isuna idiay impiyerno. Isursuro ti Biblia nga ti maysa a tao ket pudno a namati kenni Cristo, isu ket naisalakanen ken saanen a mailunod uray kaano (Juan 3:16). Kinuna pay ti Biblia, mabalin a masigurado dagiti Cristiano nga awan iti panagduadua nga addaandan ti biag nga agnanayon anyaman ti mapasamak. “Insuratko dagitoy kadakayo a mamati iti nagan ti Anak ti Dios, tapno maammoanyo nga addaankayo iti biag nga agnanayon” (1 Juan 5:13). Awan ti siasinoman a makapagpasina iti maysa a Cristiano iti panagayat ti Dios! “Awan duaduak nga awan ti makaisina kadatayo iti ayatna: ti patay man wenno ti biag, dagiti angheles man wenno dagiti sabali a nailangitan nga agturay wenno pannakabalin, ti agdama man wenno ti masakbayan, ti kangatoan a law-ang man wenno ti kaunggan ti daga. Awan a pulos iti sangaparsuaan ti makaisina kadatayo iti ayat ti Dios a kukuatayo gapu ken ni Cristo Jesus nga Apotayo (Taga-Roma 8:38-39).”
No awan ti pinarsua ti makapagsina iti maysa a Cristiano iti panagayat ti Dios, uray ti Cristiano a pinatayna ti bukodna a bagi ket maibilang met a “pinarsua” no kasta ngarud uray ti panangpapatay iti bagi ket saan a makapagsina iti panagayat ti Dios. Natay ni Jesus para iti amin a basoltayo ken no ti maysa a pudno a Cristiano ket pinatayna ti bagina gapu iti panangraut ti kabusor ken kinakapuy a naispirituan, uray daydiay a basol ket naigapuanan ti ipapatay ni Jesus. Saanko nga ibagbaga nga ti panangpatay iti bukod a bagi ket saan a maysa nagaed a basol maibusor iti Dios. Kinuna iti Biblia, ti panangpapatay iti bukod a bagi ket panangpatay, daytoy ket kanayon a basol. Ngem addaanak ti nagaed a panagduadua no pudno ngata ti panamati iti maysa nga agtagikua nga isu ket maysa a Cristiano ngem naaramidna pay ti panangpatay iti bukodna a bagi. Awan ti uray anya a pamuspusan tapno ikalintegan ti basol iti siasinoman uray pay ti maysa a Cristiano nga nangpatay ti bukodna a bagi. Dagiti Cristiano ket naayaban tapno ipaayda nga agsirbi dagiti biagda para iti Dios - ti Dios laeng ti nangikeddeng no kaano ka a matay. Ti maysa a napintas a pamuspusan tapno iladawan ti panangpapatay iti bukod a bagi iti maysa a Cristiano ket ti libro iti Ester. Iti ili a Persia, adaanda iti linteg nga siasino man nga umasideg iti ari nga saan a kinombida ket mabalin a patayen malaksid laeng no itudona kenka ti narapis a bagbaotna a kas pagilasinan iti panangawat ken panangngaasi. Ti panangpapatay iti bukod a bagi para iti maysa a Cristiano ket maiparis iti iyaasideg iti ari nga saanka nga pinaayaban. Itudona ti narapis a pagbaotna kenka, ken kaasiannaka, ngem isu ket saan a maragsakan iti inaramidmo. Uray no saan a naan-anay ti panangiladawan iti panangpapatay iti bukod a bagi ti maysa a Cristiano, ti 1 Taga-Corinto 3:15 ket mabalin a makailadawan no anya ti mapasamak iti maysa a Cristiano nga nangpapatay iti bukodna a bagi: “Nupay kasta, isu ket maisalakan, ngem laeng ket kasla naipalabas iti apoy.”
Agsubli iti kasangoan a panid ti Ilocano
Anya ti panagkita ti Cristiano iti panangpapatay iti bagi? Anya ti kunkunaen ti Biblia maipapan iti panangpapatay iti bagi?


text:
Basud, Camarines Norte
Ti Basud ket maysa a maika-3 a klase nga ili iti probinsia ti Camarines Norte iti Filipinas.
Dagiti baranggay[urnosen | urnosen ti taudan]
Ti Basud ket politikal a nabingbingay iti 29 a barbaranggay.[2]
- Angas
- Bactas
- Binatagan
- Caayunan
- Guinatungan
- Hinampacan
- Langa
- Laniton
- Lidong
- Mampili
- Mandazo
- Mangcamagong
- Manmuntay
- Mantugawe
- Matnog
- Mocong
- Oliva
- Pagsangahan
- Pinagwarasan
- Plaridel
- Poblacion 1
- San Felipe
- San Jose
- San Pascual
- Taba-taba
- Tacad
- Taisan
- Tuaca
- Poblacion 2
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). Hulio 1, 2013. Naala idi Hulio 6, 2014.
- ^ a b "Probinsia ti Camarines Norte". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 25 Septiembre 2014.
- ^ a b Pakaammo ti Senso ti Filipinas idi 2015 (iti Ingles) naala idi Hunio 10, 2016
- ^ "Probinsia ti Camarines Norte". Datos ti Populasion ti Ili. Dibision ti Panagsukisok ti LWUA. Naala idi 25 Septiembre 2014.
Dagiti silpo ti ruar[urnosen | urnosen ti taudan]
- Pagalagadan a Kodigo ti Heograpia ti Filipinas (iti Ingles)
- Turay ti Estadistika ti Filipinas (iti Ingles)
- Dagiti datos ti populasion ti LWUA (iti Ingles)
- LGPMS (iti Ingles)
- COMELEC (iti Ingles)


text:
Government - Elected Officials - Board Members - Hon. Christian I. Rivera
• Manayunan pay iti College / Vocational Scholarships para
kadagiti marigrigat ngem deserving nga agtutubo iti La union;
• Libre nga WIFI access wenno internet connection kadagiti public
school; ken
• Panangiparit iti polisiya wenno linteg iti eskuwelaan nga no saan
a makabayad iti matrikula iti estudyante, saan a mabalin a
maka-exam wenno agtuloy iti panagadalna.
2. AGRIKULTURA
• Pannakaited iti masapul nga bin-i (seedlings) kadagiti naduma-
duma a maimula a nasayaat iti taltaon wenno bangkag kadagiti
amin a nakarehistro a mannalon ti probinsia; ken
• Promosion ti “Organic Farming.”
3. SENIOR CITIZENS
• Cash gift para kadagiti senior citizen nga agtawen 100
agpangato.
4. PANNAKATARIPATO TI AGLAWLAW
• Strikto nga panangbantay iti smoke emission ti lug-lugan, pabrika ken power plants tapno saan nga agtuloy iti polyusyon iti angina;
• Strikto nga panangbantay kadagiti agpukpukan iti kaykayo kadagiti maiparit nga luglugar ken banbantay;
• Strikto nga panangbantay ken panangiparit iti agwara iti plastic ken basura kadagiti amin nga diso ken aglawlaw iti baybay ditoy probinsya iti La Union;
5. SALUN-AT
“Mandatory dengue mosquito preventive action” ti bulan iti Abril ken Mayo
sakbay tiyempo’t panagtutudo tapno mapatay nga nasapa dagiti itlog ti dengue mosquitoes.
6. TURISMO
• Promotion iti “Surfing Break” kadagiti baybay iti La Union sakbay ken malpas iti “Baguio Panagbenga Festival”
• Nalawlawa pay nga Promotion iti “Electric Float Parade”
• Pannakaaramid iti La Union Heritage and Vacation Sites Directory.


text:
Friday, April 21, 2017
“HANDOG TITULO PROGRAM”, NAGYAMAN DAGITI NABENEPISIARAN
Cabugao, Ilocos Sur - Naaramid ti pannakai - Award ti 50 a Titulo babaen iti “Handog Titulo Program” kadagiti maseknan nga umili para iti programa ti libre a panagpatitulo ti daga (agriculture ken residential pre-patent) a pagtintinnulongan nga isayangkat ti DENR; CENRO; Register of Deeds (ROD) ken iti LGU-Cabugao.
Binayabay ni Municipal Assessor Lilia S. Flores agraman dagiti kameng ti Staff-na dagiti pannakabagi ti Register of Deeds (ROD)-Vigan City nga idauluan ni Mr. Louell Agdeppa kasta metten iti grupo da Mr. Francisco Arenas, CENRO Officer ken ni Ms. Janet Pascua, Chief, Technical Division ti PENRO-Ilocos Sur. Kangrunaan a nasangaili ni Mayor Josh Edward S. Cobangbang iti pannakaited dagiti Titulo kadagiti Benepisiario babaen iti ceremonial awarding a naaramid iti Early Childhood Care Development Building (ECCD) iti Abril 21, 2017 kalpasan ti Grand Parade iti umuna nga aldaw ti Piesta.
Maar-aramid daytoy a tinawen kabayatan iti umuna nga aldaw ti panagpiesta ti ili a Cabugao.
Sakbay a naiwaras dagiti Titulo, nagsarita dagiti Opisiales ti Register of Deeds (ROD); PENRO-DENR ken iti CENRO-Vigan City.
Inulitda ti pateg iti naan-anay a panagtagikua iti nabatayan a daga babaen iti libre a panangpatitulo. Daytoy a programa dagiti maseknan nga Ahensia ket agpatingga laengen agingga inton Tawen 2020.
Iti Mensahena, pinagyamanan ken binigbig ni Mayor Josh Edward S. Cobangbang dagiti pannakabagi ti ROD; CENRO ken iti DENR iti serbisio a maipapaay kadagiti kakailianna pakaseknan iti pannaka-Titulo dagiti dagada a residensial ken agrikultural babaen laeng iti bassit a magastosda.
Kabayatanna, pinagyamanan met dagiti umili nga immawat iti Titulo kadagiti Opisiales ti LGU Cabugao; ROD ken iti DENR iti naipaay kadakuada a pagsayaatan ken seguridad ti sanikua a nagun-odda babaen iti panangtarabay kadakuada iti Municipal Assessor’s Office nga idauluan ni Municipal Assessor Lilia S. Flores. # (Web In-Action)
Posted by Bayan ng Cabugao, Ilocos Sur at 2:46 PM
Subscribe to: Post Comments (Atom)


text:
Makan a la Pinoy: Ensalada a pipino-avocado-mansanas
Ni BRENDA S. DACPANO
www.nordis.net
Maymayat a merienda ti ensalada a pipino, prutas ken/wenno natnateng ngem ti chichiria ta nasayaat iti salun-at. Saan a maawan ti pipino iti kusinak kas saramsam wenno mainayon iti main course.
Ti pipino ket nasayaat a pangalaan iti dietary fiber a manglinis iti bituka ken manglapped iti constipation wenno panagtabbel. Aglaon daytoy iti potassium, a nasayaat para iti blood pressure ken iti puso. Nabaknang met iti Bitamina A, C ken K. Addaan met Bitamina A ken C ti mansanas. Nabaknang met iti bitamina ken mineral ti avocado kast ti Bitamina B, C, E ken K; ken potassium.
Ramen:
2-3 pipino
1 dakkel nga avocado
1 dakkel a mansanas
3 kutsara apple cider suka wenno ordinario a suka
1 bassit a sibuyas a nalabaga
Bulong ti spearmint wenno peppermint (optional)
Asin ken paminta a pangtimpla
Panangisagana:
1. Iti malukong, lusaken ti kaguddua ti avocado agingga nalamuyot. Ilaok ti suka.
2. Iwaen iti pakuadrado ti nabati a kaguddua ti avocado
3. Ukisan ti pipino (ngem mabalin met a saanen a maukisan no kayatyo), ikkaten ti bukelna ken iw-iwaen iti naingpis. Mabalin nga agusar ti Japanese wenno English cucumber ta awan ti bukelna ngem nanginngina.
4. Ukisan ken iwaen met laeng ti mansanas.
5. Iwaen iti naingpis ti sibuyas
6. Paglaoken amin a ramen iti dakkel a malukong. Timplaan iti asin ken paminta. Nayunan ti suka no kasapulan.
7. Parabawan iti bulong ti mint (spearmint wenno peppermint).
8. Ipalamiis pay iti refrigerator sakbay nga idasar. # nordis.net


text:
Online a Biblia | BARO A LUBONG A PATARUS TI NASANTUAN A KASURATAN
Kayatmo a basaen daytoy nga artikulo iti %%?
Salmo 62:1-12
Iti mangiwanwanwan ti Jedutun. Samiweng ni David.62 Pudno nga iti Dios agur-uray a siuulimek ti kararuak.+Aggapu kenkuana ti pannakaisalakanko.+2 Pudno nga isu ti batok ken pakaisalakanak, ti natalged a kamangko;+Saanakto a mapagdiwengdiweng iti kasta unay.+3 Kasanonto kabayag nga agtultuloykayo a makapungtot maibusor iti lalaki a papatayenyo?+Dakayo amin kaslakayo iti nagirig a pader, maysa a bato a pader a maiduronduron.+4 Pudno a mangipaayda iti balakad tapno mangguyugoy manipud mismo a dayaw ti maysa;+Pagragsakanda ti kinaulbod.+Babaen iti ngiwatda mangbendisionda, ngem iti unegda mangidawdawatda ti pakadaksan.+Selah.5 Pudno nga iti Dios agurayka a siuulimek, O kararuak,+Agsipud ta aggapu kenkuana ti namnamak.+6 Pudno nga isu ti batok ken pakaisalakanak, ti natalged a kamangko;+Saanakto a mapagdiwengdiweng.+7 Iti Dios adda ti pannakaisalakanko ken dayagko.+Ti napigsa a batok, ti kamangko adda iti Dios.+8 Agtalekkayo kenkuana iti amin a tiempo, O tattao.+Iti sanguananna iparukpokyo ti pusoyo.+Ti Dios ket kamang maipaay kadatayo.+Selah.9 Pudno a ti annak ti naindagaan a tao ket sang-aw,+Ti annak ti sangatauan ket kinaulbod.+No maikabil kadagiti timbangan isuda amin agpapadada a nalaglag-an ngem iti sang-aw.+10 Dikay ikabil ti panagtalekyo iti panangsaur,+Saankayo met nga agbalin nga ubbaw iti bin-ig a panagtakaw.+No kas pagarigan umadu dagiti sanikua a pagbiag, dikay isaad kadakuada ti pusoyo.+11 Iti naminsan nagsao ti Dios, iti namindua nangngegko a mismo daytoy,+A ti pigsa kukua ti Dios.+12 Kasta met a ti naayat a kinamanangngaasi kukuam, O Jehova,+Ta sika isupapakmo iti tunggal maysa ti maitunos iti aramidna.+


text:
Maibasar iti naurnong a pakaammo iti Opisina ti Municipal Agriculturist, da-lgu Cabugao ket dagiti sumaganad a pakaseknan ti matamtaming iti matapogan ti bulan ti Marso 2014:
1.Agatendarto ti Municipal HVCDP Coordinator Ester P. Aguimbag, AT iti maangay a 2-Day Conference/Planning Workshop nga isayangkat ti DA-RFO 1 idiay Palacio de Laoag, Laoag City inton Marso 20-21, 2014. Nagpakaammo manipud ken ni Ms. Paz L. Mones, Ph. D., Regional Technical Director for Operations.
2.Nagatendar ti Municipal Agriculturist Mrs. Zenaida S. Andrada ken ni Municipal Rice Program Coordinator Nereo S. Daproza, AT iti naangay nga Rice Assessment/Planning Workshop idi Marso 6-7, 2014 a naangay iti Nueva Segovia Consortium of Cooperatives, Caoayan, Ilocos Sur ken kasta met kadagiti pakaseknan ti Programs and Projects, Agri- Pinoy Rice Program 2014. Naggapu ti pakaammo ken ni Dr. Valentino C. Perdido, Ph. D., Regional Executive Director, DA-RFO 1.
3.Nagatendar da Mr. Bert Vicente ken ni Mr. Henry Saliganan iti Brgy. Pug-os iti “Specialized Training Course on Rainfed Lowland Rice Production for Local Farmer Technicians (LFTs) nga inesponsoran ti DA-Agricultural Training Institute (ATI)-RTC, Sta. Barbara, Pangasinan iti Batch 1 (Marso 10-14, 2014).
4.Mapasamak ti “Interactive Learning” dagiti mangngalap ti Barangay Dardarat inton Marso 14, 2014 babaen iti “Community-Based Multi-Species Hatchery and Lying-in Project-BFAR Tagudin, Ilocos Sur. Agbisita ti lima a katao (1 Representative ti BFAR ken uppat manipud iti Municipal Agriculture Office - LGU Tagudin) pakaaammo manipud ken ni Ms. Jocelyn V. Lavara-Lamadrid, Ph. D., Municipal Agriculture Officer-LGU Tagudin.
Dagitoy a pakaigamuluan dagiti DA-LGU Personnel ken dagiti napili a mannalon ket maiyallawatto ti adalda kadagiti kangrunaan a clientele nga isu dagiti mannalon ken mangngalap iti Cabugao, Ilocos Sur.
Dagitoy nga aksion ken inisiatiba ket gubuay ti nakammayet a pannakikoordinar ti LGU-Cabugao nga idauluan ni Mayor Edgardo “Ediboy” S. Cobangbang, Jr. kadagiti maseknan nga Ahensia a mangtartarabay ken makaited ti pagimbagan kadagiti mannalon/mangngalap iti ili a Cabugao, Ilocos Sur. # (Web In-Action)


text:
Makan a la Pinoy: Biko
Ni BRENDA S DACPANO
www.nordis.net
Ti biko wenno inkiwar/linatikan ket kankanen a diket a kadawyan a maisagsagana kadagiti panagkasangay. Nalaokan ti getta ti niog ket ladek.
Gapu ta kasangay ti anak ti maysa ditoy Nordis, naglutokami ti imbag la pagsasanguan iti panagselebrar iti birthday.
Ramen:
2 tasa diket
1½ tasa danum
2 tasa muscovado/tagapulot/asukar nga asukar
2 tasa getta ti niog, umuna a pespes
2 tasa getta ti niog, maikadua a pespes
½ kutsarita asin
Panangisagana:
1. Arasawen ti diket ken iluto daytoy iti rice cooker wenno kardero a kas ti panagluto iti regular nga innapuy ngem basbassiten ti danumna.
2. Bayat a malutluto ti diket, ipaburek ti getta ti niog iti napuskol a pariok iti kalalainganna a pudot/apuy. No nagbureken, pakapsuten ti apuyna tapno saan a makset ti ladek. Sagpaminsan a kiwaren. Iluto agingga agmantika. Adawen ti ladek ken paik-ikan. Isina ti mantika ti niog.
3. Iti isu met laeng a pariok, ikabil ti maikadua a pespes a getta ti niog ken tagapulot wenno asukar. Pagbureken ken kiwaren agingga marunaw ti tagapulot. Ilaok ti diket. Kiwaren agingga aglaok amin a ramen ken agingga agmaga bassit. No nadekket unay iti pariok, patedtedan ti bassit a mantika ti niog ken kiwaren.
4. Adawen iti bigao a naap-apan ti bulong ti saba. Ipidas ti kankanen iti bigao tapno malimpia. Iparabaw ti ladek. # nordis.net


text:
Friday, November 23, 2012
FFS SESSION, NASANGAILI DAGITI ESPESIALISTA ITI PHILRICE, MUNOZ
Cabugao, Ilocos Sur – Naangay ti FFS Session iti kaaldawanna (Huebes) a nagpartisiparan dagiti agad-adal a Garlic Growers iti nadumaduma a barangay ti Cabugao ita a Nobiembre 22, 2012 iti Barangay Pug-os, Cabugao, Ilocos Sur.
Sakbay ti panagturong dagiti pannakabagi ti IPM CRSP-Philrice Group (Munoz, Nueva Ecija) iti Learning Center, nakikoordinarda iti Opisina ni Mayor Edgardo S. Cobangbang, Jr. pakaseknan ti ibibisitada iti proyekto a nagbuligan ti LGU Cabugao ken Philrice a madama a maiyus-usuat iti Brgy. Pug-os.
Kabayatan ti lektiur, dinayaw ni Ms. Salve E. Santiago, Plant Pathologist iti regget ken laing dagiti agad-adal a makipaset iti diskusion ken presentasion iti gapuananda.
Iti pannaki-amad ti Web In-Action, imbatad ni Mr. Jun M. Ramos, Weed Science Research Specialist II, a kayatda met ti makitinnulong ditoy ili ti Cabugao ta kayatda a yallatiw dagiti teknolohia ken proyekto nangruna iti panagpatanor ti bawang. Innayonna a suportado ti LGU a kapartnerda a mangipatungpal kadagiti programada iti Agrikultura nga esponsoran ti Philrice-IPM CRSP kadagiti mannalon.
Iti session, naisuro pay dagiti praktikal a wagas ti panagusar ti naingayyeman a panangtiped ti peste ken sakit tapno maikabassit ti gastos ti mannalon ket manayonan ti masapulanda iti panagmulada ti nateng.
Posted by Bayan ng Cabugao, Ilocos Sur at 1:38 PM
Subscribe to: Post Comments (Atom)


text:
STA. CATALINA, Ilocos Sur – Tallo a balay ti dimmapo idinto a nagsagrap iti pannakadadael ti maysa pay a pagtaengan gapu iti uram a napasamak iti Sitio Saranay, Barangay Cabittaogan, ditoy nga ili idi malem ti Enero 31.
Kas maibatay iti report manipud iti polis, idi agarup 2:15 ti malem ti nadakamat a petsa, nakita laengen da Lourdes Ramboyon y Rapacon, ipag ni Patricio, ken ni Shirley Regapala y Alejo, 47, a maur-uram ti kusina ti balay ni Patricio Ramboyon y Rabilas, 66, naasawaan, mannalon.
Nagwaras ti uram ket linamutna ti dua kadsaaran a balay da Lourdes ken Jonathan Aboliso, agtrabtrabaho iti sabali a pagilian, ket nairaman koma pay a dimmapo ti balay ni Melvin Ragsag y Pacheco, 28 no saan a simmangpet dagiti bombero manipud kabangibang nga ili.
Nadepdep ti uram idi agarup 3:55 ti malem.
Mapapati a sakbay ti uram, in-plug ni Patricio ti maysa a rechargeable flashlight iti outlet iti diding iti asideg ti kusina sa napan nagsibog iti mulana a cauliflower iti talon.
Napan met nakiminatay dagiti kabbalayna iti barangayda.#


text:
NAKELLAAT dagiti adu a Pilipino iti resulta ti National and Presidential Elections idi Mayo 9, 2016 iti panangibalat ti agdama idi a Davao City Mayor Rodrigo Duterte kadagiti nalatak a nakasalisalna a tumtumpaw kadagiti nagduduma a survey.
Naallukoy ni Duterte iti adu kadagiti 16,601,997 a bimmotos kenkuana kadagiti karina a mangparmek ti panagraira ti illegal a droga iti las-ud iti innem a bulan, pannakapaksiat ti krimen ken kurapsion, pannakapadur-as ti ekonomia, pannakasaluad ti soberenidad ti Pilipinas ken dadduma pay a kari a nakakombinsir kadagiti adu a Pilipino a nangitandudo iti kandidaturana.
Inluges idi ni Duterte a kandidato ti PDP – Laban da Mar Roxas ti Liberal Party a nakagun-od iti 9,978,175 a botos; Sen. Grace Poe a nakabotos iti 9,100,991; Vice President Jejomar Binay a nakagun-od iti 5,416,140 a botos; ken Sen. Miriam Defensor-Santiago a nakabotos iti 1,455,532. Nagun-od ni Duterte ti 39% iti kadagupan dagiti botos a para presidente a mangipaneknek nga uray pay nangabak ket saan a majority votes ti nagun-odna a botos ta 61% ti pakadagupan ti botos dagiti nakasalisalna.
Naiduma ti inagurasion ni Duterte kas Presidente ta saanna a sinurot ti nabayagen a tradision dagiti kaaduan nga immun-una kenkuana a nagsapata sadiay Quirino Grandstand, Rizal Park, Manila, kagiddan iti nangabak a Bise Presidente. Nagsapata ni Duterte iti simple a seremonia sadiay Malacañang a saanna a kadua ti nangabak a Vice President a ni Leni Robredo ti LP.
Iti panagsapata ni Duterte, inriingna dagiti karina a mangpatalna, mangpakappia ken mangpadur-as ti Pilipinas a nangted ti namnama kadagiti Pilipino a mangpasayaat ti kasasaad ti pagilian kabayatan ti innem a tawen a panagakem ti baro a Presidente.
Eksanton a makatawen a panagakem ni Presidente Duterte idi agmatuon ti Hunio 30, 2017. Ania a kari ti natungpalna? Sadino ti pagturongan ti pagilian iti lima pay a tawen a panagtakemna a Presidente?
Nagbalin a sentro ti atension ti administrasion ket ti nainget a kampania ti gobierno a mangpaksiat ti illegal a droga a nagraira iti pagilian. Manipud idi Hulio 1, 2016 agingga iti agdama, dumanonen iti nasurok a 7,000 dagiti mapapati a napapatay iti intero a pagilian nga adda pakainaiganna iti operasion ti illegal a droga a gapu ti pakababbabalawan ti Presidente kadagiti human rights advocates ken kadagiti taga-sabali a pagilian. Millionen ti bilang dagiti simmuko a drug personalities a pakaibilangan dagiti aglaklako ken agur-usar iti maiparparit nga agas.
Nabayagen a nalpas ti innem a bulan nga inkari ni Duterte a paksiatenna ti illegal a droga, ngem agingga ita, agtultuloy pay laeng ti panagrairana gapu ta nagsaknapen ti problema.
Inyusuat pay ti administrasion ti cease-fire ken peace talk iti nagbaetan ti gobierno ken dagiti lider ti Communist Party of the Philippines – National Democratic Front tapno magibusanen ti aglima dekadan nga insurhensia a nakaibuisanen dagiti adu a biag. Ngem nasiit ti dalan nga agturong iti mataginayon a kappia ta rumsua latta dagiti ranget iti baet dagiti tropa ti gobierno kontra kadagiti rebelde a New People’s Army a gapu iti pannakaisardesardeng ti saritaan ti kappia.
Natalna ketdi dagiti rebelde ti Moro Islamic Liberation Front ken Moro National Liberation Front a mangnamnama ti pannakaipasa ti linteg a mangipaayto iti autonomia kadakuada babaen ti Federalismo nga idurduron ti administrasion. Ngem agtultuloy ti riribuk nga iwaywayat dagiti kameng ti Abu Sayyaf Group, Maute Grupo, Bangsamoro Islamic Freedom Fighters ken dadduma pay a grupo sadiay Mindanao.
Inrugi pay ti administrasion dagiti programa a mangpadur-as ti kalidad ti panagbiag dagiti Pilipino kas ti agtultuloy a pannakabangon dagiti adu nga imprastraktura. Nabangon ken napasayaat dagiti kalsada, puerto ken linia ti komunikasion. Napadur-as met dagiti tren ken light rail systems. Nasukatan ken napagsisinnukat dagiti opisial dagiti ahensia ti gobierno a mainaig iti transportasion ken komunikasion tapno masolbar dagiti adu a parikut. Ngem agingga ita, nakaro latta ti trapiko kadagiti kalsada sadiay Metro Manila. Problema latta ti kurang a public transport system ken nabuntog nga internet connections.
Rumikrikut met ti problema kadagiti teritorio ti pagilian iti West Philippine Sea wenno South China Sea gapu iti agtultuloy a panangsakup ken panangbangon ti China kadagiti artipisial nga isla ken military installations. Agamak ti Presidente a mangirupir ti karbengan ti Pilipinas kadagiti nasakupen a teritoriona iti laksid nga addan pangngeddeng ti International Court a paset ti Pilipinas ken karaman iti Exclusive Economic Zone dagiti nasakupen a teritorio ta saanna a kayat ti makiriri iti nabileg a China.
Ipampanakkel ti administrasion a sumaysayaat ti ekonomia gapu ti natibker a panagtalek dagiti investors gapu ti kampania kontra kurapsion, ken gapu kadagiti billion ti balorna nga investments dagiti pagilian a binisita ti Presidente. Agingga ita ket saan a marikna dagiti kadawyan nga umili ti panagdur-as ti kasasaadda ta agtultuloy ti ingangato ti presio dagiti kangrunaan a produkto ken serbisio a kasapulan unay dagiti tattao.
Kadagsenan a parikut ti administrasion ket ti nakaro a riribuk sadiay Marawi City a nangrugi pay laeng idi Mayo 23, 2017, a nakaigapu ti panangideklarar ni Duterte iti Martial Law iti intero a Mindanao tapno mapaksiat dagiti terorista a grupo a Maute Group ken Abu Sayyaf Group a nagsapatan iti Islamic State of Iraq and Syria. Nasuroken nga uppat a gasut dagiti natay iti nasuroken a makabulan a ranget sadiay Marawi City a nakadadaelanen dayta a nadur-as nga Islamic City. Nasuroken a 200,000 a sibilian dagiti pimmanaw iti nariribuk a siudad ken nagpaing kadagiti kabangibangna a lugar. Nagkarin ni Duterte a kalpasan ti riribuk iti Marawi City ket ruk-atanna ti P20 Billion a pondo tapno makabangon dagiti agindeg iti dayta a siudad.
Iti sango dagiti nagduduma a gannuat ti Presidente a mangtungpal kadagiti karina idi panawen ti kampania, nagbalin a nadara ken nariribuk ti umuna a tawenna. Tarigagayan dagiti adu nga umili a kadagiti sumarsaruno a tawen ti panagturayna ket magun-od koman ti kappia ken panagdur-as nga inkarina. Mangrugi daytoy iti panangipangag ti Presidente kadagiti kaaduan a Pilipino a saan a nangibotos kenkuana tapno nabunga ti panagidaulona ti pagilian. (Eden A. Alviar)


text:
Kuna ni Villar iti maysa a kombension itay nabiit a maysa nga agrikultural a pagilian ti Filipinas ket ngarud ekspertotayo koma kadagiti mainaig iti agrikultura.
Innayon ‘toy pangulo ti Senate Committee on Agriculture and Food a mabalintayo nga usaren dayta a pagekspertuan tapno ad-adu ti malako ti pagilian a produkto manipud iti talon kadagiti kakaarrubana a pagilian, kas kameng ti Asean Economic Community.
Sagudayen ti Republic Act No. 10068 wenno ti Organic Agriculture Act of 2010, kinuna ni Villar a masapul a di nababbaba ngem lima a porsiento ti agricultural farm iti Filipinas ti mapagbalin nga organiko itoy a tawen.


text:
Apay ta saanak nga agpakamatay?
Saludsod: Apay ta saanak nga agpakamatay?
Sungbat: Maseknan ti pusomi kadagiti agpangpanggep a manggibus iti biagna babaen iti panagpakamatay. No sika dayta, mabalin a gapu iti adu a rikna, kas iti kinaawan iti namnama ken pannakaupay. Mabalin nga iti panagriknam, adda ka iti nauneg unay nga abut ket awanen ti namnamam a sumayaat pay dagiti bambanag. Kasla awan ti maseknan wenno makaawat iti pagdaldalanam. Kasla awanen pateg ti panagbiag wenno adda pay kadi aya?
No palubosam laeng koma ti Dios iti sumagmamano a kanito nga agbalin a pudpudno a Dios dita biagmo, paneknekanna kenka no kasano ti kadakkelna, “Ta awan ti saan a kabaelan ti Dios nga aramiden” (Lucas 1:37). Mabalin a naut-ot dagiti napalabas a sugsugat ket nakaipaay daytoy iti rikna a pannakailaksid wenno pannakabaybay-a. Mabalin nga agbunga dayta iti panangay-ay iti bagi, pungtot, kinapait, panunot a panagibales, wenno saan a nasayaat a panagbuteng, banag a nakaited iti problema kadagiti dadduma a kapapategan a relasionmo.
Apay ta saanka nga agpakamatay? Gayyem, uray kasano kaalas dagiti bambanag dita biagmo, adda naayat a Dios nga agur-uray iti pammalubosmo tapno idalannaka manipud dita abut ti pannakaupaymo nga agturong iti nakaskasdaaw a lawag. Isuna ti namnamam. Ti naganna ket Jesus.
Maawatan ni Jesus, ti awan basolna nga Anak ti Dios, ti pagdaldalanam a pannakailaksid ken pannakaibabain. Insurat ni profeta Isaias ti maipapan Kenkuana idiay Isaias 53:2-6. Inladawanna Isuna kas tao nga “inuy-uyaw ken saan a naawat” ti tunggal maysa. Napunno iti ladingit ken panagsagaba ti biagna. Ngem saanna a bukbukod ti inawitna a kinaladingit; kukuatayo dagidiay. Naduyok, nasugat, ken nagrigat, gapu amin iti basoltayo. Gapu iti panagsagabana, mabalin a masubbot ken maan-anay ti biagtayo.
Gayyem, inibturan amin daytoy ni Jesu-Cristo tapno mapakawan dagiti amin a basbasolmo. Aniaman kadagsen ti basol a bagbagkatem, ammoem a pakawanennakanto no sipapakumbaba nga awatem Isuna kas Mangisalakanmo. “No umay ti riribuk, awagannak; ispalenkanto...” (Salmo 50:15). Awan ti dakes unay a naaramidmo a saan a mapakawan ni Jesus. Nakaaramid dagiti dadduma a kasasayaatan nga adipenna iti nakakaro a basol kas iti pamapatay (ni Moises), pamapatay ken pannakikamalala (ni Ari David), ken panagabuso a napisikalan ken naemosionalan (ni apostol Pablo). Ngem nakasarakda iti Apo iti pammakawan ken baro a nawadwad a biag. “Maysa a baro a parsua ti siasinoman a mainaig ken ni Cristo. Naglabasen dagiti daan a banag ket dimtengen dagiti baro.” (2 Corinto 5:17).
Apay ta saanka nga agpakamatay? Gayyem, sisasagana ti Dios a mangtarimaan iti “nadadael” a biagmo ken uray dayta agdama a kasasaadmo, dayta biag a kayatmo a gibusan babaen iti panagpakamatay. Insurat ti profeta iti Isaias 61:1-3, “Pinunnonak ni Apo Dios iti espirituna. Pinilinak ket imbaonnak a mangipakaammo iti naimbag a damag kadagiti napanglaw, mangliwliwa kadagiti nalapunos iti ladingit, mangiwaragawag iti pannakaruk-at dagiti napagtalaw, ken ti pannakawayawaya dagiti adda iti pagbaludan. Imbaonnak a mangipakaammo: dimtengen ti tiempo nga isalakan ti Apo dagiti tattaona... Imbaonnak a mangliwliwa kadagiti agladladingit, a mangted iti rag-o ken ragsak a di ket liday kadagiti agdungdung-aw...; mangted iti kanta a pagdaydayaw a saan ket a naladingit a kanta.”
Umasidegka ken Jesus, palubosam a pasublienna ti rag-o ken kinapategmo ken agtalekka Kenkuana a ruggianna ti baro a panagtignay dita biagmo. Inkarina a pasublienna ti kinarag-o a napukawmo ken itedna kenka ti baro nga espiritu a mangtaginayon kenka. Napateg Kenkuana dayta naburburak a pusom: “O Dios, ti napakumbaba nga espiritu ti sakrifisiok kenka; dimonto laksiden ti puso a napakumbaba ken nagbabawi” (Salmo 51:12, 15-17).
Awatem kadi ti Apo kas Mangisalakan ken Pastormo? Idalannanto ti panunot ken addangmo—iti inaldaw—babaen iti Saona, ti Biblia. “Idalanka iti rumbeng a pagnaam; isuroka ken inka balakadan” (Salmo 32:8). “Ikkanna iti talged ti nasion. Kanayon a salaknibanna dagiti tattaona, ket ikkanna ida iti sirib ken ammo. Kapatgan a gamengda ti panagdayawda a sibubuteng iti Apo” (Isaias 33:6). Adda latta met dagiti pakarikutam no addaka ken ni Cristo, ngem maaddaankanton iti namnama. Isuna ti “gayyem a nadekdekket pay ngem ti kakabsat” (Proverbio 18:24). Makikaadda koma kenka ti parabur ni Apo Jesus kas addaka iti tiempo a panagkeddengmo.
No tarigagayam ti agtalek ken ni Jesu-Cristo kas Mangisalakanmo, ibagam iti Dios dagitoy a sao manipud dita pusom: “Apo Dios kasapulanka ditoy pusok. Pakawanennak kadagiti amin nga inaramidko. Agtalekak ken ni Jesu-Cristo ken patiek nga Isuna ti Mangisalakanko. Dalusannak, agasannak, ken pasubliem ti rag-o ditoy biagko. Agyamanak iti panagayatmo kaniak ken iti ipapatay ni Jesus para iti lugarko.”
Nagdesisyon ka kadi para ken Cristo gapu iti nabasam ditoy? No kasta, maidawat a pindutem iti baba ti "Inawat ko ni Cristo ita nga aldaw".
Agsubli iti kasangoan a panid ti Ilocano
Apay ta saanak nga agpakamatay?


text:
Iti urnos ti parada, nakiragup da Mayor Edgardo “Ediboy” S. Cobangbang, Jr., Vice Mayor Danny Q. Gazmen, SB Member Vicky S. Serna, SB Member Dr. Carlito S. Pano ken SB Member Jemaima Tan-Yee.
Nagrikus ti parada iti Poblasion a nakabuklan dagiti opisiales ken kameng ti Senior Citizens iti 7 a Cluster Barangays a nangbayabayanda kadagiti float-da ken nagluganan dagiti kandidatada.
Nagtungpal iti Cabugao Cultural and Sports Complex ti parada. Agur-uray met ti panagpabuya dagiti 8 a Cluster Day-Care Barangays a mangigannuat iti Modern Dance Competition a pakapremiuan ti mangabak ken kas partisipasionda iti Social Services Day (Abril 22, 2012) a tarabayen ti Municipal Social Welfare and Development Office babaen ti panangidaulo ni MSWD Officer Lydia S. Gazmen.
“Sportsmanship” met ti bugas ti panagsarita ni SB Member Dr. Carlito S. Pano, Chairman, Komite ti Social Services kadagiti agsasalip nga ubbing. Kinablaawanna ti kinaganetget ti Ama ti Ili a makikaysa kadagiti amin nga aktibidades ti Piesta, dagiti kaduana iti Komite a da SB Member Vicky Serna ken SB Jemaima Tan-Yee ken iti kinagaget ti MSWD Officer, Mys. Lydia S. Gazmen agraman ti staff-na a mangtarabay kadagiti naituding nga aktibidades kadaytoy nga aldaw ti Piesta.
Walo a cluster barangays ti Day Care ti nagsasalip. Nagpaay a Hurado da SB Member Dr. Carlito S. Pano, SB Member Vicky Serna ken SB Member Dr. Jemaima Tan-Yee.
Kalpasan ti pakontes, naipakaammo a nangabak ti Cluster 8 (NISTC), 1st Place; Cluster 6- 2nd Place ken Cluster 4- 3rd Place.
Nagpaay nga emcee da Mr. Rudy Ilar, Mr. Ferico Arcebal, Jr., Mr. Ronel Solis ken Ms. Ligaya Castillo, agpapada a Day Care Teachers. # (Web In-Action)


text:
Tuesday, April 5, 2016
NAG-TRAINING TI HOG FATTENING, NAIKKANDA TI PANGRUGIANDA
Cabugao, Ilocos Sur – Naileppas ti panagsanay dagiti 4 Ps Beneficiaries iti Barangay Aragan, Arnap. Bato, Cael-layan, Catucdaan, Cuantacla, Cuancabal, Daclapan, Dardarat, Lipit, Maradodon, Marga-ay, Nagsincaoan, Namruangan, Pila, Pug-os, Quezon, Reppa-ac, Rizal, Sagayaden, Sisim, ken Turod, Cabugao, Ilocos Sur idi Marso 21-23, 2016 iti Cabugao Cultural and Sports Complex, Brgy. Rizal, Cabugao, Ilocos Sur.
Umabot ti 100 a 4 Ps Trainees ti nagpartisipar kadaytoy a kurso nga inggannuat ti Sustainable Livelihood Program (SLP) ti DSWD ken nakikammayetan ti LGU-Cabugao nga idauluan ni Mayor Edgardo “Ediboy” S. Cobangbang, Jr. ken ti Department of Trade and Industry (DTI) para kadagiti umili a seknan ti programa kadagiti Barangay ti ili.
Naaramid ti panagmiting dagitoy a Trainees itay nabiit babaen iti panangtimon ni Mr. Dennis P. Aguimbag, SLP-PDO ti SLP-DSWD.
Daytoy a panagmitingda ket pakaseknan iti naiprograma iti saggaysada a tarakenen a burias ken mausarda a Tool-Kits iti proyektoda a Meat Processing.
Nagsarita ni Mayor Edgardo “Ediboy” S. Cobangbang, Jr. ket kimmablaaw ken nagyaman ta agtultuloy latta ti panagited ti DSWD-DTI iti agtultuloy a proyekto a pakaseknan iti pagbiagan dagiti adda iti sektor-marigrigat a kaamaan ti 4 Ps ken komkomplementaran latta met ti LGU-Cabugao babaen iti panangtulongda iti kasapulan dagiti Trainees/Recipients.
Nagatendar met da MSWD Officer Mrs. Lydia S. Gazmen; Mrs. Wilma S. Cruz, Focal Person ti SLP Cabugao; Miss Aida S. Cueto ken ni Mr. Dennis P. Aguimbag, SLP-PDO ti SLP-DSWD kasta metten kadagiti Staff ti MSWDO-Cabugao ken ti 4 Ps Municipal Link-Cabugao iti nasao a miting. # (Web In-Action)
Umabot ti 100 a 4 Ps Trainees ti nagpartisipar kadaytoy a kurso nga inggannuat ti Sustainable Livelihood Program (SLP) ti DSWD ken nakikammayetan ti LGU-Cabugao nga idauluan ni Mayor Edgardo “Ediboy” S. Cobangbang, Jr. ken ti Department of Trade and Industry (DTI) para kadagiti umili a seknan ti programa kadagiti Barangay ti ili.
Naaramid ti panagmiting dagitoy a Trainees itay nabiit babaen iti panangtimon ni Mr. Dennis P. Aguimbag, SLP-PDO ti SLP-DSWD.
Daytoy a panagmitingda ket pakaseknan iti naiprograma iti saggaysada a tarakenen a burias ken mausarda a Tool-Kits iti proyektoda a Meat Processing.
Nagsarita ni Mayor Edgardo “Ediboy” S. Cobangbang, Jr. ket kimmablaaw ken nagyaman ta agtultuloy latta ti panagited ti DSWD-DTI iti agtultuloy a proyekto a pakaseknan iti pagbiagan dagiti adda iti sektor-marigrigat a kaamaan ti 4 Ps ken komkomplementaran latta met ti LGU-Cabugao babaen iti panangtulongda iti kasapulan dagiti Trainees/Recipients.
Nagatendar met da MSWD Officer Mrs. Lydia S. Gazmen; Mrs. Wilma S. Cruz, Focal Person ti SLP Cabugao; Miss Aida S. Cueto ken ni Mr. Dennis P. Aguimbag, SLP-PDO ti SLP-DSWD kasta metten kadagiti Staff ti MSWDO-Cabugao ken ti 4 Ps Municipal Link-Cabugao iti nasao a miting. # (Web In-Action)
Posted by Bayan ng Cabugao, Ilocos Sur at 9:19 AM
Subscribe to: Post Comments (Atom)


text:
Nasangaili iti nasao a taripnong da Pasado Mayor Edgardo “Ediboy” S. Cobangbang, Jr. ken ni Former Mayor Andrea Soller-Tan.
Sakbay ti pannakaaramid ti ritual ti seremonia, nangited ti Mensahena ni Mayor Josh Edward S. Cobangbang. Kimmablaaw ken nagyaman iti amin a nagatendar iti seremonia. Impanamnama ti Alkalde Munisipal nga iti pannakapabaro ti pasdek iti Munisipio ket kakuykuyogna met iti pannakaited ti nakalidad a serbisio para kadagiti umili.
Binayabay ni Architect Rafael Tecson ken dagiti Staff ti CB Garay Builders ni Mayor Josh Edward iti panangisulbongda iti Program of Works ken Plano iti Time Capsule iti pannakaipatakder ti nasao a pasdek iti imatang dagiti nagatendar.
Inalay-ayan ni Mayor Josh Edward ti singdan ti Time Capsule ket simmaruno ti pananggaborda iti naipauneg a banag babaen iti panagsasaruno dagiti Opisiales ti ili a nangusar ti iggemda a pala.
Nagatendar met da Public Schools District Supervisor Dr. Consesa T. Rumias, Ph. D.; ABC President Thaddeus U. Soller; SBM Danny Q. Gazmen; SBM Dr. Jemaima S. Tan-Yee; SBM Vicky S. Serna; SBM Atty. Bryan Jett S. Pano; SBM Josefina S. Vallejo; ken ni SBM Atty. Randy B. Kinaud.
Nagpaay nga Emcee ni Mr. Dario Roy Siruno, Municipal Information and Tourism Officer. # (Web In-Action)


text:
Wikipedia:Napili nga artikulo ita nga aldaw/Septiembre 13
Ti Shahnameh wenno Shahnama, ("Ti Libro dagiti Ari") ket ti atiddog nga epiko a daniw a sinurat babaen ti Persiano a mannaiw a ni Ferdowsi idi baetan ti c. 977 ken 1010 CE ken daytoy ti nailian nga epiko ti Kalatakan nga Iran. Daytoy ket buklen dagiti 60,000 a berso, ti Shahnameh ket isu ti kaatiddogan nga epiko a sinurat babaen ti maymaysa a mannaniw iti lubong. Daytoy ket kangrunaan a mangibaga ti mitiko ken ti dadduma a historikal a napalabas ti Persiano nga Imperio manipud ti pannakapartuat ti lubong aginggana ti Islamiko apanagrukma ti Persia idi maika-7 a siglo. Ita nga aldaw ti Iran, Apganistan ken ti kaaduan iti rehion a naimpluensiaan babaen ti Persiano a kultura (a kas ti Georgia, Armenia, Turkia, ken Dagestan) ket mangselebrar iti daytoy a nailian nga epiko.
Ti obra ket sentral iti kinapangruna iti Persiano a kultura, ken naipammategan a literario a maestra obra, ken depenitibo iti etno-nasional a kultural nga identidad ti moderno nga aldaw nga Iran ken Apganistan. Daytoy ket nangruna pay kadagiti kontemporaneo nga agraraem iti Soroastrianismo, gapu ta daytoy ket tugotanna ti historikal a silsilpo a nagbaetan dagiti un-una ti relihion iti ipupusay ti naudi a Sasanida a nagturay iti Persia idi las-ud ti panagrukma ti Muslim ken ti panagpatingga ti impluensia ti Soroastrianismo idiay Iran.


text:
Youthspeak: Protesta laban iti US-Duterte iti ASEAN
Ni ALJUN DAVE AGUINALDO*
www.nordis.net
Dagiti nainsigudan nga umili iti intero a pagilian agraman ti Igorot, Lumad ken dadduma pay a naggapu iti nadumaduma nga organisasyon ti umili kas ti Cordillera Peoples Alliance(CPA), PIGSA Katribu, Anakbayan ken Kalumaran ket nakipaset iti dakkel a protesta a lumablaban iti imperyalista nga US-Duterte idi Nobyembre 9-14, 2017 idiay Manila.
Kagiddan ti Association of Southeast Asian Nation (ASEAN) Summit ti naisayangkat a protesta a binukel dagiti grupo wenno organisasyon a naggapu iti nadumaduma a rehiyon ditoy Pilipinas. Adda met nakipaset a naggapu iti sabali a pagilian kas ti Amerika, Taiwan ken dadduma pay sumupsuporta iti agdama a kampanya kontra-imperyalista.
Dakkel met laeng ti pinaset dagiti agtutubo iti serye ti protesta. Dagiti agtutubo ti nandidaulo iti naballigian a protesta iti sango mismo ti lugar ti summit idiay Manila idi Nobiembre 12. Uray met laeng ditoy Baguio, pimassetda iti naiyaramid a protesta.
Naisayangkat daytoy a protesta tapno iparang ken idanon ti boses ken kiddaw ken ni Presidente Rodrigo Duterte nga isardengnan ti pannakikadua ken kinaaso-asona iti presidente ti Estados Unidos (US) a ni Donald Trump. Kas ti agtutubo, rebbeng laeng a sumilpo tayo iti daytoy a laban nga addaan panggep a mangpasardeng iti neoliberal nga atake wenno imperyalista a kontrol iti pagilian tayo ti dakdakkel a pagilian kas ti US.
Daytoy nga imperyalista a kontrol ti makaigapu no apay nga agtultuloy ti kinarigat ti biag ti umili ti Pilipinas. Daytoy met laeng ti mangidadaulo iti neoliberal nga atake iti nadumaduma a sektor kas ti mangmangged, mannalon ken agtutubo. Mangilukat daytoy iti merkado tayo a mangpalaka iti lokal a produkto wenno liberalisasyon, pribatisasyon iti serbisyo kas ti edukasyon ken salun-at, ken deregulasyon iti presyo dagiti produkto.
Kadatayo a nainsigudan nga umili, daytoy met laeng nga imperyalista a kontrol ti makaigapu ti panangagaw iti nagtaudan tayo a daga ken ti pannakaitakder iti dakdakkel a makadadael a kompanya para iti mamagsakop a panagdur-as kas dagiti minas, dam, kdpy.
Ngem kas ti gagangay, linappedan dagiti pulis a makaasideg dagiti raliyista iti Malacañang Palace nga isu’t ayanda Trump ken Duterte ken dagiti lider ti pagilian nga adda iti South-East Asia babaen ti panagusarda iti pang-or, bombero ken ti inted ti US nga sonic weapon.
Pinuoran dagiti raliyista ti bandera ti US ken imahen wenno effigy da Pres. Trump ken Duterte kas panangipakita iti ungetda kadagiti nasao a lider. # nordis.net
*Aljun Dave Aguinaldo is a member of Progressive Igorot for Social Action (PIGSA)


text:
pakaipaskilan dagiti kaudian a partuat, gannuat, pasamak ken damag iti daniw ken musika dagiti ilokano
11.15.2014
Maysa nga Ilokano ni “The Singing Policeman,” ‘Bagis
Maysa gayam nga Ilokano, ‘bagis.
Isuna ni PO1 Robert Basan Abella Jr., tubo iti Marcos, Ilocos Norte. Nakadestino iti Camp Florendo iti San Fernando City, La Union.
* * *
Kinapudnona, ‘bagis, sakbay a naam-ammo a Mamang Pulis wenno The Singing Policeman, nalataken ni Jhae-are, awag kenkuana dagiti kasingedna, a singer.
Sakbay a nagpolis, kameng ti grupo a Bukros Singers, ken announcer iti DZJC.
Isu ti nangpalatak kadagiti orihinal a kanta nga “Agbabaket” ken “Pungan,” dua kadagiti agarup 50 a kanta a nairekordna. Addaan metten iti lima nga album— adda solona ken various artists.
Kinapudnona, ‘bagis, ti malagipko a naganna ket Robert “Agbabaket” Abella.
He-he-he.
* * *
Nupay inkakaubingan ni Jhae-are a dinengdengngeg nga agkanta dagiti dadakkelna nga agpada a nalaing a kumanta, ken agkantakanta met no kua, sa la naduktalan ti talentona idi addan iti hayskul.
Iti maysa a rehional a salip idiay Pangasinan, nagparikut ti pannakabagi ti Ilocos Norte— napukaw ti timekna. Ne, ta insukatda ni Jhae-are.
Ket pudno ‘ta pugtom, ‘bagis, ni Jhae-are ti nag-1st Place.
Dita a naamirisna a napintas met ti timekna ket inakonan iti bagina a maysa isuna a singer.
* * *
Kas “singing policeman,” kameng isuna ti banda dagiti polis, ti Regional Public Safety Battalion 1 Band weno RPSB1Band.
Malaksid nga agtokarda kadagiti pasken dagiti polis, maaw-awisda met kadagiti sabsabali a pasken.
Siempre, basta aprobaran ti hepeda.
* * *
Naengganio nga ag-cover kadagiti agduduma a kanta ket ipaskilna iti YouTube, ta kunana, kayatna a maipakita iti sangalubongan ti positibo met nga aspekto ti biag dagiti polis.
Kasta met nga ag-cover kadagiti kankanta nga Ilokano, saan laeng kadagiti bukodna a kanta, tapno maipangngegna met iti sangalubongan ti talento ken samiweng dagiti Ilokano.
* * *
Nakaay-ayat, ‘bagis, ta positibo dagiti komento kadagiti kanta ni Jhae-are wenno Manong Polis kunata man laengen ta Ilokano la ngarud, a nagwarasen iti social media.
Malaksid a nai-feature kadagiti broadsheet, nairakurak metten iti telebision daytoy Ilokano a polis a naidumduma ti laingna nga agkanta.
Maipagpannakkeldaka, Manong Polis.—O
(Naipablaak iti Bannawag, Nobiembre 24, 2014 a bilang. Iti sabali a bangir, mabuya ni Kabagis Eloy kas host iti “Tsismax, Showbiz Tsismis To The Max” iti Global News Network Cable Channel tunggal Biernes, alas sais iti sardam, ken adda replay-na iti Sabado iti alas nuebe iti agsapa. Mabuya pay daytoy iti gnntv-asia.com. Iti sabali a bangir, tunggal Sabado, iti alas nuebe agingga iti alas onse iti bigat, maang-angay iti Tiara Oriental Hotel, Makati City ti “Celebrity Hour”, panagtitipon dagiti celebrity iti agduduma a tay-ak a koberan ti media. No interesado nga ag-guest, ag-text wenno umawag iti 0932-242-7787.—AST)


text:
Agsursuroka iti Sao ti Dios
Asino ni Jesu-Kristo?
Idatag daytoy nga artikulo dagiti saludsod a nalabit nayimtuodmon. Ipakitana met ti pakabasaam kadagiti sungbat iti Bibliam. Maragsakan dagiti Saksi ni Jehova a mangilawlawag kadagiti sungbat.
1. Asino ni Jesu-Kristo?
Saan a kas iti siasinoman a tao, nagnaed ni Jesus idiay langit kas espiritu a persona sakbay a nayanak ditoy daga. (Juan 8:23) Isu ti kaunaan a pinarsua ti Dios, ken timmulong iti pannakaparsua ti amin a dadduma pay a bambanag. Isu ti kakaisuna a pinarsua ni Jehova, iti kasta naawagan iti “bugbugtong” nga Anak ti Dios. Nagserbi ni Jesus kas Pannakangiwat ti Dios, isu a naawagan met a “ti Sao.”—Juan 1:1-3, 14; basaem ti Proverbio 8:22, 23, 30; Colosas 1:15, 16.
2. Apay nga immay ni Jesus ditoy daga?
Ti Dios imbaonna ti Anakna ditoy daga babaen ti panangyallatiwna iti nailangitan a biagna iti aanakan ti birhen a Judio a ni Maria. Isu nga awan ti tao nga ama ni Jesus. (Lucas 1:30-35) Immay ni Jesus ditoy daga (1) tapno isurona ti kinapudno maipapan iti Dios, (2) tapno agbalin nga ulidan iti panagaramid iti pagayatan ti Dios, ken (3) tapno itedna ti perpekto a biagna kas “subbot.”—Basaem ti Mateo 20:28; Juan 18:37.
3. Apay a kasapulantayo ti subbot?
Ti subbot ket maysa a gatad a maibayad tapno maluk-atan ti maysa a tao. Saan a karaman ti ipapatay ken panaglakay iti orihinal a panggep ti Dios agpaay iti sangatauan. Kasanotayo nga ammo? Imbaga ti Dios a matay ti kaunaan a tao a ni Adan no aramidenna ti aw-awagan ti Biblia a “basol.” No saan a nagbasol ni Adan, saan koma a natay. Nupay sa la nagpatingga ti biag ni Adan kalpasan ti ginasgasut a tawen, nangrugin nga agturong iti ipapatay sipud idi nagsukir iti Dios. (Genesis 2:16, 17; 5:5) Impatawid ni Adan iti amin a kaputotanna ti basol ken ti supapakna, ti ipapatay. Ngarud, ti ipapatay “simrek” iti sangatauan babaen ken Adan. Dayta ti makagapu a kasapulantayo ti subbot.—Basaem ti Roma 5:12; 6:23.
4. Apay a natay ni Jesus?
Asino ti makaipaay iti subbot a mangwayawaya kadatayo manipud iti ipapatay? Ti supapak ti bukodtayo a basol ket ipapatay. Yantangay imperpektotayo, saantay a maikaro ti basbasol ti asinoman.—Basaem ti Salmo 49:7-9.
Yantangay awan basol a natawid ni Jesus manipud iti natauan nga ama, natay saan a gapu iti bukodna a basbasol no di ket agpaay iti basbasol ti sabsabali. Imbaon ti Dios ti Anakna tapno matay para kadatayo kas ebkas ti naisangsangayan nga ayatna iti sangatauan. Impakita met ni Jesus ti ayatna kadatayo babaen ti panagtulnogna ken Amana ken panangtedna iti biagna gapu kadagiti basoltayo.—Basaem ti Juan 3:16; Roma 5:18, 19.
5. Ania itan ti ar-aramiden ni Jesus?
Idi pinaimbag ni Jesus dagiti masakit, pinagungarna dagiti natay, ken insalakanna dagiti tattao manipud iti basol ken ipapatay, impakitana no anianto ti aramidenna iti amin a natulnog a tattao. (Lucas 18:35-42; Juan 5:28, 29) Kalpasan ti ipapatay ni Jesus, isu ket pinagungar ti Dios kas espiritu a persona. (1 Pedro 3:18) Nagur-uray ni Jesus iti makannawan ti Dios agingga nga inted kenkuana ni Jehova ti pannakabalin nga agturay kas Ari iti intero a daga. (Hebreo 10:12, 13) Agturturayen ni Jesus kas Ari idiay langit, ket dagiti pasurotna ditoy daga ipakpakaammoda ti naimbag a damag iti intero a lubong.—Basaem ti Daniel 7:13, 14; Mateo 24:14.
Din agbayag, usarenton ni Jesus ti pannakabalinna kas Ari tapno ipatinggana ti amin a panagsagaba ken dagiti pakaigapuan dayta. Ti minilion a tattao a mamati ken agtulnog ken Jesus tagiragsakendanto ti agbiag iti paraiso a daga.—Basaem ti Salmo 37:9-11.


text:
Daytoy a panagadal ket inesponsoran ti Dapartment of Agriculture-RFU 1, OPAG-Ilocos Sur, Agricultural Training Institute (ATI) ken iti LGU-Cabugao nga idauluan ni Mayor Edgardo “Ediboy” S. Cobangbang, Jr. ken panangipatungpal ti DA-LGU a tarawidwidan ni OIC Nereo Somera Daproza, AT/Municipal Rice Program Coordinator.
Pammasangbay a balikas ti inakem ni Brgy. Captain Arnold “Bambi” Yangat ti Brgy. Pug-os. Pinagyamananna iti DA ken LGU kadaytoy a nagun-od dagiti mannalon.
Iti mensahe ni SB Member Benedicto M. Savellano, Committee Chair on Agriculture iti SB ken nangirepresentar ken ni Mayor Ediboy, kimmablaaw kadagiti nagturpos, opisiales ken lumugar ti Barangay Pug-os. Dinakamatna ti pateg ti panangarakup ti agtultuloy a panagbaliw ti Teknolohia iti panagmula ti pagay. Naibagana pay ti panggep ti Ama ti Ili a pannakaipakat iti mabiit ti Soil Fertility Mapping a maysa a kapatgan iti panagmulaan dagiti mannalon iti Munisipalidad ti Cabugao.
Kalpasan ti intermission number dagiti nagturpos, napusgan ni Mr. Bert Vicente a nangipresentar ti pakabuklan ti datos ti naaramid a panagadal (aktual ken teoria).
Kinompirma ni Mr. Ernesto de Fiesta, Training Specialist II, ATI-RTC 01, Batac Satellite Center, Batac City dagiti nagturpos ket ni met SB Member Savellano ti nangibagi ken ni Mayor Ediboy iti pannakaakseptarda a naggraduar iti nasao a kurso ti 30 a mannalon.
Iti mensahe ni Mrs. Wilma Ibea, Sr. Agriculturist ken Assistant Provincial Chief, DA Provincial Center, Batac City, Ilocos Norte, pinadayawanna ti probinsia ti Ilocos Sur partikular ti ili a Cabugao nga umdasen ti pagtaraon a bagas. Nupay kasta, innayonna a naaramid daytoy a panagadal tapno mapaadu pay ti apit ta dakkel ti epektona ti Climate Change iti panagbaba ti maapit. Babaen iti eco-friendly a sistema ken wagas ti teknolohia a maipakat, basbassit ti magastos dagiti mannalon ket masulnitan daytoy a pagbabaan ti maapit.
Naaramid ti Awarding of Certificates and Recognition of Oustanding Performance nga indauluan ni Mr. Henry Saliganan a kalaingan kadagiti nagturpos.
Nagatendar met ken nagsarita ni Mr. Oscar Tobia, pannakabagi ni Provincial Agriculturist Teofilo Quintal kasta met da Ms. Sinforosa R. Natividad, Liaison Officer, DA Provincial Center, Batac City, Ms. Remedios Inovejas, Facilitator ti FFS, OPAG Iliocos Sur, MAFC Chairman Kagawad Rogelio Barlolong, Mr. Robert Savella, Ms. Katryn Tapuro, Mrs. Ester Aguimbag ken Mrs. Marjorie Castillo, agpapada a taga-DA-LGU kasta pay dagiti nagbuya a lumugar ken Opisiales ti Barangay Pug-os. Sinerraan ni Mr. Obas Bill Y. Baclig, AT ti DA_LGU ti programa. Nagpaay nga Emcee da Mr. Joel Baclig, Mr. Elmer Bromeo ken Mrs. Joenah Sevilleja. # (Web In-Action)


text:
Panawen a panagtukeng tapno taliawen ti napalabas. Ania dagit naaramidan ken nakallalagip a bambanag a naitukit ken naibati a nakallalagip ita a tawen? Maysa manen nga askaw nga idadanon ti panungpalan.
Ti di masarkedan a marikna no madanon ti pannakaiyanak ti Mesias isu a rambakan ti sangalubongan. Ti panagkikinnablaaw ti amin kas pangselebrar ti PASKUA. Ania ti naibati, nauneg wenno narabaw a tugot a maimarka itoy a tawen ti biag? Naliday, naragsak wenno saan a naragsak a biag?
Dagiti nadumaduma a grupo wenno pamilia saanda a malipatan ti di agtitipon a manglagip manen ti idadateng ti Mannubbot, ket imalditmi ditoy ti kablaaw iti daytoy a warnakan. NARAGSAK A PASKUAYO AMIN manipud kadakami.
Naragsak a panagtitipon ti grupo ti ANNAK TI BADOC idi Disiembre 9, 2017 iti pagtaengan ti Presidente ket nagsapata manen dagiti sumaruno a mangiturong ti ANNAK TI BADOC. Dagitoy datiti pinagsapata ni Senador Will Espero. Presidente ket ni met laeng MARILYN VILLAR; Bise Presidente: JIM CARDENAS; Second Bise Presidente: IRINEO PAGAT; Sekretarya: CHERYL APUYA; Assistant secretary: ETTA MENDOZA; Tesorera: CEDES OASAY; KATULONGANNA: IRINEO PAGAT; Auditor: NENA CAJIMAT; Katulongannna: HERMI APUYA; Dagiti Direktor: CORA SINFUEGO, LETTY BALA, MAXIMA PAGAT, ANGEL MENDOZA, RODRIGO AGAPAY ken CHATO SINFUEGO; Dagiti Press Relation Officers: MILA FERNANDEZ, MAGIE DULAY, ALICE TADENA PERLY QUIAOIT, VANGIE ANDRES, PACITA SALUDES, ROSE MARTINEZ ken MA AGABIN; Business Managers: MADELINE CLEMENTE ken RUDY BUGARIN; Advisers: PADRE DANNY LAEDA, CONNIE SEMANA, ATTY. MAR APUYA ken JOSELITO QUIBUYEN, JOVENCIO TADENA, FRANCES CAJIMAT ken ROGER CLEMENTE; Sgt-at-Arms: GILL DAHILIG, MAGNO OASAY, VINCET PAGAT, JOEL TOLENTINO ken FERMIN SUSA. Dagitoy nga opisyales ti mamagrarang-ay ti organisasion. Adun dagiti nairusat a tulong ken pakakitaan daytoy a grupo. Addaanda payen ti adu a tulong iti pagilian a naggapuanda.
Adu a salsala ken sagsagut ti naipaay a nangparagsak iti daytoy nga okasion iti pagtaengan ti Presidente idiay Waipahu.


text:
Sinursuran: Kolum ni Jobert M. Pacnis
(Maudi a paset)
Nupay kasta, adu latta a grupo ti saan a makaidna iti nasao nga isyu. No pudno a natalged ti agas, apay nga up-uppat pay laeng a pagilian iti sangalubongan ti nangpadas kadaytoy? Iti sibubukel nga Asia, ti pagiliantayo ti kakaisuna a nangaramat iti Dengvaxia kas solusion iti agbalin a nakana nga epekto ti dengue.
Iti imbestigasion a mapasamak, makananamatayo ngata iti turongenna?
Wenno agbuyatayo laeng iti moro-moro a mapasamak?
Agpapan kadagitoy, naulimek latta ni Aquino. Awan ti kimkimawna.
Rumbeng koma pay nga isu ti maysa a kangrunaan nga agsao. Iti kasta, ad-adda a maalay-ayan ti rikna dagiti maseknan.
Iti biang ti Malakaniang, kinunana a di rumbeng ti panag-panic. Ad-adda laeng a makariribuk iti tunggal maysa.
Impaganetgetna ketdi ti panagbalin a kalmado, obserbaren dagiti ag-700,000 nga indibidual a nabakunaan. No sallukoban ida ti sagubanit, ipakita a dagus dagitoy iti doktor.
Kas kuna met laeng ti gobierno, naka-focus-da kadagiti biktima. Kinapudnona, adda hotline-da a mabalin a pangipakaammuan kadagiti concerns kadagiti nabakunaan.
Ti pay yanna nga adat daytoy a isyu, ti pannakasarsarita manen dagiti mannursuro a nagbalin a dakkel a katulongan ti DOH iti pannakaiwayat ti proyekto.
Mabalin nga isuda ti pabasolen dagiti nagannak no adda man bilang mapasamak kadagiti annakda.
Aglalo ket addada dagiti awan dengdenggenna a sao a nagannak. Ibarikakkakda latta dagiti im-impen ti riknada. Saandan a simpuonen dagiti pasamak?
A kasla ketdin dagiti mannursuro ti akimbasol iti amin. Ngem no amirisen, nagbalin laeng nga instrument da ma’am ken sir iti panagballigi ti proyekto. Sayang met ti billion a pisos a ginastos no kua.
Maysa pay a mabalin nga ibunga ti isyu ti pannakaimaldit ti panagbuteng iti ania man nga immunization-to a mapasamak iti masungad.
Mabalin a saanton a kayat dagiti nagannak ti agpirma iti waver.
Saandan nga ikankano dagita a programa.
Pagangayanna, adu ti masayang a kuarta a nausar iti panaggatang kadagiti agas.
Ngem ti nakaam-amak, no awanton ti mayat a mabakunaan, ti panagrairanto ti sakit a mabalin koma a naleplepan iti panagbakuna. Ngem gapu ta adda ita ti stigma iti bakuna nga inyeg ti Dengvaxia, saan nga adayo daytoy a mapasamak.
Masapul ngarud ti naan-anay a panagkuti ti agdama nga administrasion tapno malawlawagan ti amin.
Kadagiti agim-imbestiga, ammuenda ti sibubukel a pasamak. They must go deeper… and deeper… and deeper in their investigation, kasta.
Saan koma nga agpipin-nangato iti isbo iti pa-nangduktal iti kinapudno. Agkaykaysada ketdi a mangammo iti kinapudno.
Ken nasken nga adda contingency plan ti gobierno iti kaso a pumudno ti imbatad ti Santofi.
Kada ma’am ken sir a nangbayabay iti DOH, akuenda a paset dayta ti trabahoda. adda panagpalia no maminsan. Ngem masapul ti isesekkad. Masapul ti panangsango iti parikut.
No kaano a maalay-ayan ti danag dagiti nagannak ni Ailyn, addan iti gobierno dayta. Matdada lattan nga agur-uray iti resulta ti maiwayat nga imbestigasion.
Kabayatan nga awan pay ti banag dagiti imbestigasion, maipaganetget ti panagpaliiw ti tunggal maysa. Agbalin a vigilante, uray sagpaminsan laeng. #


text:
October 17, 2016
Mutia ti HRAB
MUTIA TI HRAB. Nakoronaan a Miss Hotel and Restaurant Association of Baguio 2016 ni Karen Marie Mabalo (tengnga) ti University of Baguio iti naangay a coronation night idi Huebes, Oktubre 6, iti Convention Center, kas paset ti tinawen a pannakarambak ti Hotel and Restaurant Tourism Week, ti kadakkelan a culinary event iti Siudad ti Baguio. Nairaman kadagiti napadayawan da 2nd Runner-up Ma. Nerissa Shawyer ti UB, 1st Runner-up Cristine Pacleb ti Saint Louis University, 3rd Runner-up Maria Cristina Ortega ti SLU ken 4th Runner-up Maria Camille Dalmacio ti UB. (Zaldy Comanda)
(Naipablaak iti Bannawag, Oktubre 24, 2016 a bilang.)
Subscribe to: Post Comments (Atom)


text:
Ti Maudi a Pangrabii (Leonardo da Vinci)
Ti Ti Maudi a Pangrabii (Ingles: The Last Supper), (Italiano: Il Cenacolo wenno L'Ultima Cena) ket maysa a mural a pinintaan nga obra ni Leonardo da Vinci para iti patronna a ni Duke Lodovico Sforza. Ipakitana ti buya ti Maudi a Pangrabii iti maudi nga al-aldaw ni Jesus kas nadakamat iti Biblia. Ti pintura ket naibasar iti Juan 13:21, a no sadino ket impakdaar ni Jesus a maysa kadagiti 12 a disipulona ti mangliputto Kenkuana. Ti pintura ket maysa kadagiti kalalatakan ken kanginginaan iti lubong; ngem maigidiat iti dadduma a pinintaan, saan a natagikua daytoy ta saan a mayakar manipud iti nakaimuntaranna a pader.


text:
Wednesday, April 26, 2017
NARAGSAK TI WELCOME PARTY ITI GLOBAL GRAND REUNION 2017
Cabugao, Ilocos Sur – Aglapusanan ti ragsak iti Cabugao Central Park Auditorium iti pannakarambak ti Welcome Party iti karabiyan ti Abril 25, 2017 a nagpartisiparan dagiti Municipal Officials nga idauluan ni Mayor Josh Edward S. Cobangbang; Balikbayan a naggapu iti Hawaii ken Mainland, USA; European ken Asean Countries; Pamilia-LGU, Kakapitanes ti Barangay ken Opisiales ti nadumaduma nga Asosasion ken umili ti Cabugao; Bisita ken Balikbayans.
Agkakapintas dagiti naipatayab a sonata iti regta dagiti sumasala a mangkumpas kadagiti agduduma a piesa a maipatayab iti Banda a nangpadaeg iti salonan.
Agduduma dagiti sonata ket mainaganan dagiti mangidaulo kadagitoy nga Opisial/Grupo wenno Balikbayan a napan nagsala.
Dagiti Asosasion a nakaikappengan dagiti Balikbayans/Cabugenians a nagatendar ket dagiti sumaganad: Cabugao Association of Northern/South California; Cabugao Sons & Daughters Association of Hawaii ken Cabugao Association Hongkong Chapter; Cabugao Association ti Los Angeles, California ken UK (London).
Simmaruno ti pannakaited ti pammadayaw ken premio dagiti nangabak a Float iti napasamak a Grand Float Parade idi karabiyan ti Abril 24, 2017. Dagiti nangabak a Cluster ken barangay ket dagiti sumaganad:
1st Place (P200,000) Cluster 2 - Salapasap; Bungro; Pug-os; Reppa-ac ken Nagsantaan; 2nd Place (P150,000) Cluster Cluster 5 - Cluster 5 – Arnap; Aragan; Carusipan; Cacadiran; Cuantacla ken Nagsincaoan; 3rd Place (P100,000) Cluster 4 - Quezon; Catucdaan; Alina-ay; Bato; Maradodon; Cael-layan.
Consolation Prize (P60,000 each) – Cluster 1, Cluster 3, ken Cluster 6.
Mismo a dagiti Municipal Officials nga idauluan da Mayor Josh Edward S. Cobangbang ken ni Vice Mayor DJ Savellano agraman dagiti kameng ti Sangguniang Bayan ti nangiyawat kadagiti premio kadagiti nangabak.
Nangipaay ti Mensahena ni Mayor Josh Edward. Kimmablaaw ken nagyaman iti amin a nakipaset kadaytoy a Welcome Party iti Cabugao Global Grand Reunion 2017. Bininsana dagiti naggapuan a lugar dagiti Balikbayans kas iti Hawaii; Mainland USA; Europe ken Asia ket impeksana iti nalaus a ragsak dagiti dinanonda ken simmarabo a kailianda ditoy Cabugao tapno mapabaro ti linnangen ken sinninged a mangitunda iti pagprogresuan ti ili a Cabugao a pakaisagutan dagiti umili.
Nakitaripnong met dagiti natatakneng a sangaili a naggapu iti nadumaduma a benneg ti kagimongan ken dadduma pay a bisita a nakidanggay kadagiti Barangay Officials, Balikbayans ken Pamilia-LGU a nakipagrambak iti dayta a rabii.
Kabayatanna, agtultuloy ti rinabii a kaadu ti napan nagbuya ta adda Artista a naikkan ti gundawayna a nagpabuya nga isuda Singer Morrisette Amon ken ni Singer Daryl Ong.
Kabayatanna, naiballaet iti pannakaipakaammo dagiti Esponsor iti panagpiesta ti ili ti Cabugao ita a 2017 nga isuda Governor Ryan Luis V. Singson; Former Congressman Ronald V. Singson; CJ Philippines; 5 J Agriventures; SPM Mika Mendoza; SPM Ronnie Rapanut; MAGSCON; Mayor Glen Guzman ti Sinait; Dr. Elnora Recel; Bonicab Builders; Pira Hospital; EM Palomares Construction; Engr. Ronald Pano Contruction ken dadduma pay.
Nagatendar iti Welcome Party da Pasado Mayor Edgardo “Ediboy’ S. Cobangbang, Jr.; Mrs. Jerlie Seguban-Cobangbang; ABC Pres. Teddy Soller ken ni Former Mayor Andrea “Dely” Soller-Tan. # (Web In-Action)
Posted by Bayan ng Cabugao, Ilocos Sur at 12:51 PM
Subscribe to: Post Comments (Atom)